Era vida de províncies en 1812 qu‟ère era madeisha de tostemp, damb er soleta diferéncia de qué era ciutat semblaue fòrça mès animada per çò dera preséncia de nombroses familhes riques de Moscòu, e se notaue, coma en tot çò qu‟alavetz se passaue en Russia, ua especiau tendéncia a non balhar importància ad arren (aquerò de que “ei parièr”, “que s‟esbauce tot…”), e tanben qu‟es convèrses de cada dia, tant de besonh ena societat e qu‟abantes se restacauen ath temps bon o dolent e as amistats comunes, versauen ara sus Moscòu, era armada e Napoleon.